Jami'an tsaron DSS sun kawo ziyara tare da ta'aziyyar Shahid Kasimu a Sakkwato…. | Harkar Musulunci
Gida Labarai Jami’an tsaron DSS sun kawo ziyara tare da ta’aziyyar Shahid Kasimu a...
Jami’an Hukumar tsaro ta farin kaya wato Dss sun kawo ziyara hadi da gaisuwar ta’aziyar Shahadar Shahid Kasim Umar Sakkwato a gidansa dake Unguwar Mabera acikin garin na Sakkwato, kamar yadda suka bukata da kuma yadda suka ambata cewa “Mun kawo wannan Ziyarar ne domin Muyi jaje duk da yake cewa a baya munzo a tare damu akayi Jana’iza kuma munyi ta’aziyya tun a wancen lokaci, to amma kuma da yake cewa a wancen lokacin munzo ne ba tareda ansanmu ba shi yasa mukace bari mu sake dawowa koba komai asan juna ta yadda zamu taimaki juna a yayin gabatarda ayukka.” Ziyarar wacce ta gudana a karkashin Jagorancin mataimakin Darakta Gen. na hukumar ta Dss wacce suka ambata a matsayin sunzo ne a madadin Hukumar tasu gabaki daya.
Bayan cigaba da zantawa dasu yayin gabatar da wannan ziyarar da kuma gaisuwar ta’aziya ta Shahid Kasim da suka zo Jami’an sun nuna matukar damuwarsu gami da alhininsu na rashin Shahid Kasim Umar.
Malam Sidi Manir Sakkwato da wadansu ba’adin ‘Yan uwa Musulmi Almajiran Sayyid Ibrahim Yaqoub Alzakzaky (H) na Da’irar ta Sakkwato ne suka tarbi bakin, inda kuma bayan kammala nasu Jawaban Malam Sidi Manir shima ya gabatar musu da dan takaitaccen Jawabi dangane da wannan Ziyarar tasu da suka kawo, inda har yake cewa “Lalle munyi mamaki matuka akan cewa Yau fiye da tsawon wata daya kenan da Shahadar Shahid Kasim Umar amma ace babu wani wanda yazo ko ya aiko ko ya kira da zimmar cewa yana yi mana ta’aziyya da wannan rashin da mukayi, kama daga bangaren Gwamnatin Jahar ne ko kuma Masarauta.”
Haka kuma a lokaci guda sun bayyana rashin jin dadinsu akan irin yadda Al’ummar Jahar Sakkwato suka wofantar da al’amarin na wannan babban rashin da akayi, kama daga Hukumar ‘Yan sanda, Gwamnatin Jahar Sakkwato, Emirate Council gabaki daya sunyi gum da baki akan wannan al’amarin na Shahadar Shahid Kasim Umar kai kace Shahid ba dan garin Sakkwato bane.
Daga Bilal Nasir Ummar
Baya labarinAn saki ‘yan uwa uku da aka daure shekaru 9 a gidan yari bayan muzaharar Zariya………
Gaba labarinBarazana ba zata taba firgita mu gudanar da muzaharar kiran a saki Sheikh Zakzaky ba….